ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΣΕΠΤΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

848 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 7,150 στρ. στη θέση «Απομούλες» της 
περιφέρειας Κοινότητας Καλαβαρδών Νήσου Ρόδου, Νομού Δωδ/- 


νήσου. 1 

θορισμός των ορίων του αιγιαλού και δημιουργία ζώνης παραλίας 
στη θέση Δυτικό τμήμα παραλίας Αεροδρομίου Ηρακλείου Ν. Ηρα¬ 
κλείου.'. 2 


ΑΝΑΚΟΙΝΩΣΕΙΣ 

Γνωστοποίηση παρακατάθεσης αποζημιώσεως για στρατιωτικές ανά¬ 
γκες στην περιοχή Άσπρο Σπιτάκι της Κοιν. Ζυγού Ν. Καβάλας. 3 

Ειδοποίηση για την παρακατάθεση αποζημιώσεως από αναγκα¬ 
στική απαλλοτρίωση Ν. Χανιών.. 4 

Ειδοποίηση για παρακατάθεση αποζημίωσης ιδιοκτητών έκτασης 
που βρίσκεται στην περιοχή του Δήμου Άνω Λιοσίων, Ν. Ανζι- 
κ ήί* τίθ\) απαλλοτριωθηκε υπέρ του Σχολικού Ταμείου του 
Γυμνασίου Άνω Λιοσίων και με δαπάνη του Οργανισμού Σχολι¬ 
κών Κτιρίων ... 5 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην περιοχή Ερυθρών Ν. Αττικής για ανέγερση Δημοτι¬ 
κού Σχολείου και Νηπιαγωγείου Ερυθρών και που απαλλοτριώ¬ 
θηκε υπέρ και με δαπάνη του Οργανισμού Σχολικών Κτιρίων. . 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ, 4962 (1) 

Κήρυξη αναδασωτέας έκτασης 7,150 στρ. στη θέση «Απομούλες» της 
περιφέρειας Κοινότητας Καλαβαρδών Νήσου Ρόδου, Νομού Δωδ/νήσου. 
Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 και β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/8.7. 
1980, β) 182447/3049/24.9.1980. 

5. Την έκθεση αυτοψίας και την πρόταση του Τεχν. Δασ/νίας Ελευ¬ 
θερίου Ζάχαρη για την κήρυξη αναδασωτέας της αναφερόμενης στο 
θέμα έκτασης και την αριθ. Δ.Υ./5.9.1986 εισήγηση της Δ/νσης 
Δασών Δωδ/νήσου, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους και την αποκατάσταση της βλάστησης που καταστράφηκε 
από πυρκαγιά στις 29 Ιουλίου 1986 το δημόσιο δάσος εμβαδού επτά 
(7) στρεμμάτων και εκατόν πενήντα (150) τετρ. μέτρων τμήμα των 
Κ.Μ. 307, 304Β, 3040, 313Α γαιών Καλαβαρδών από το οποίο ένα 
στρέμμα και διακόσια σαράντα (240) τ.μ. τμήμα Κ.Μ. 307 έχει 
μισθωθεί σε ιδιώτες και εξακόσια τριάντα (630) τ.μ. έχει παραχωρηθεί 
από την Ε.Α.Ρ. σε ιδιώτη, στη θέση «Απομούλες» Κοινότητας Καλα¬ 
βαρδών Νομού Δωδεκανήσου προσδιορίζεται από τα στοιχεία (Α, Β,. 

..Π, Ρ, Α) όπως φαίνεται στο σχεδιάγραμμα που επισυνάπτεται αποτε¬ 
λεί αναπόσπαστο μέρος της απόφασης αυτής και έχει όρια: 

Βόρεια: Με γεωργοδενδροκομικές καλλιέργειες Κ.Μ. 304Β γαιών Καλα¬ 
βαρδών. 

Νότια: Με δάσος τραχείας πεύκης Κ.Μ. 313Α γαιών Καλαβαρδών. 

Ανατολικά: Με δάσος τραχείας πεύκης Κ.Μ. 313Α και γεωργοδενδρο¬ 
κομικές καλλιέργειες Κ.Μ. 3040, Κ.Μ, 304Β γαιών Καλαβαρδών. 

Δυτικά: Με δάσος τραχείας πεύκης Κ.Μ. 304Β, 307,304Ε, 242 γαιών 
Καλαβαρδών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 10 Σεπτεμβρίου 1986 

Ο Νομάρχης 
ΙΩΑΝ. ΜΑΧΑΙΡΙΔΗΣ 

Αριθ. 12707 (2) 

Καθορισμός των ορίων του αιγιαλού και δημιουργία ζώνης παραλίας στη 
θέση Δυτικό τμήμα παραλίας Αεροδρομίου Ηρακλείου Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποιήθηκαν, 
και συμπληρώθηκαν με τις διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 18.7.86 έκθεση της« Επιτροπής καθορισμού των 
ορίων του αιγιαλού και παραλίας και θέσεων αμμοληψίας» που 
καθόρισε τα -όρια του αιγιαλού και της παραλίας στην περιοχή 
Δυτικό Τμήμα παραλίας Αεροδρομίου Ηρακλείου και το από Ιου¬ 
νίου 1986 με κλίμακα 1:500 τοπογραφικό διάγραμμα του Π. 
Κανατούλα μηχανικού τοπογράφου του Υπουργείου Οικονομικών 
που θεωρήθηκε την 4.7.1986 από τη Διεύθυνση Τεχνικών Υπηρε¬ 
σιών του Υπουργείου Οικονομικών Γ. Ξηρογιάννη και συνοδεύει 
την έκθεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 187./2/385/86/21.8.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατα το άρθρο 1 παράγραφος 1 του Ν. 3200/1955 αρμοδιότητος 
των Νομαρχών, αντικειμένων τινών αρμοδιότητος του Υπουργού Οικο¬ 
νομικών», του Β.Δ. 704/1970 και του άρθρου 1 παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 18.7.1986 έκθεση της Επιτροπής των 
ορίων του αιγιαλού και παραλίας και θέσεων αμμοληψίας, καθώς και 
το από Ιουνίου 1986 τοπογραφικό διάγραμμα, που την συνοδεύει, το 
οποίο συντάχτηκε από τον Π. Κανατούλα μηχανικό, με κλίμακα 1:500 
και θεωρήθηκε την 4.7.1986 από τη Διεύθυνση Τεχνικών Υπηρεσιών 
του Υπουργείου Οικονομικών επί του οποίου η πιο πάνω Επιτροπή 
με κόκκινη γραμμή καθόρισε τα όρια του αιγιαλού, στη θέση Δυτικό 
Τμήμα παραλίας Αεροδρομίου Ηρακλείου και με κίτρινη γραμμή τα 
όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα που 
προαναφεραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 τόυ Ν. 1078/1983. 

Ηράκλειο, 10 Σεπτεμβρίου 1986 
Ο Νομάρχης 
Μ.ΛΟΥΚΑΚΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας Ηρακλείου. 

Στο Ηράκλειο σήμερα 18 Ιουλίου 1986 οι: 

1) Νικόλαος Χατζηγιάννης Οικον. Έφορος Β’ Οικσν. Εφορίας Ηρα¬ 
κλείου ως πρόεδρος. 

2) Νικόλαος Καπετανάκος αναπληρωτής Δ/ντού της Δ/νσεως Τε¬ 
χνικών Υπηρεσιών Ν. Ηρακλείου ως Μέλος. 

3) Γεώργιος Κουράτορας αναπληρωτής Λιμενάρχου Κεντρικού Λι¬ 
μεναρχείου Ηρακλείου ως μέλος αποτελέσαμε την επιτροπή καθορισμού 
των ορίων αιγιαλού και παραλίας που προβλέπει το αρθ. 74 του ΓΙ.Δ. 
636/1977, όπως διαμορφώθηκε με την υπ’ αριθ. 0208/181/26. 
4.82 κοινή απόφαση των Υπουργών Προεδρίας Κυβερνήσεως και 
Οικονομικών και που συγκροτήθηκε με την υπ’ αριθ. 2339/13.2.86 
απόφαση του Νομάρχη Ηρακλείου συγκεντρωθήκαμε στο κατάστημα 
της Β' Οικον. Εφορίας Ηρακλείου και αφού λάβαμε υπόψη μας. 

1) Το από Ιουνίου 1986 τοπογραφικό διάγραμμα με κλίμακα 1:500 
του τοπογράφου Μηχανικού του Υπουργείου Οικονομικών Π. Κανατούλα 
θεωρημένο από το Δ/ντή της Δ/νσεως Τεχνικών Υπηρεσιών του Υπουρ¬ 
γείου Οικονομικών Γρηγ. Ξηρογιάννη την 4.7.1986 στο οποίο εμφανίζε¬ 
ται το δυτικό τμήμα της παραλίας του Αεροδρομίου Ηρακλείου. 

2) Τις διατάξεις του ΑΝ. 2344/1940 όπως αυτός τροποποιήθηκε 
καθώς και την περί αιγιαλού δικαστηριακή και διοικητική Νομολογία. 

3) Την υπ’ αριθ. 11479/22.12.79 απόφαση του Νομάρχη Ηρα¬ 
κλείου με την οποία επικυρώθηκε η οριογραμμή αιγιαλού και παραλίας 
δυτικά της υπό καθορισμό περιοχής. 

4) Τη δια της επιτόπιου μεταβάσεως σχηματισθείσα αντίληψη περί 
του πλάτους της βρέχόμενης ξηράς και λοιπά στοιχεία, αποφασίζει: 

1) Καθορίζει επί του ως άνω τοπογραφικού διαγράμματος. 

α) Την οριογραμμή αιγιαλού δια συνεχούς ερυθράς πολυγωνικής 
γραμμής από το σημείο 1 μέχρι το σημείο 22 της οποίας οι κορυφές 
εξασφαλίζονται από σταθερά σημεία. 

β) Την οριογραμμή της παραλίας ζώνη πλάτους 10 μέτρων επειδή 
δεν εξυπηρετούνται οι σκοποί της περί του αρθ. 7 του ΑΝ 2344/1940 
δια συνεχούς κίτρινης πολυγωνικής γραμμής από 1' μέχρι το σημείο 
22' της οποίας οι κορυφές εξασφαλίζονται από σταθερά σημεία. 

2) Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο ΠΡΟΕΔΡΟΣ 


ΤΑ ΜΕΛΗ 




* ΑΛΙΚΑ# ΑΣΣΟΙ 

ΑΝΑΚΟΙΝΩΣΕΙΣ 

Αριθ. Φ.913.3/39/Κ/8446 (3) 

Γνωστοποίηση παρακατάθεσης αποζημιώσεως για στρατιωτικές ανά¬ 
γκες στην περιοχή Άσπρο Σπιτάκι της Κοιν. Ζυγού Ν. Καβάλας. 

Ο ΥΠΟΥΡΓΟΣ ΕΘΙΜΙΚΗΣ ΑΜΥΝΑΣ 

' Εχοντας υπόψη: 

α. Το Νομοθετικό Διάταγμα 797/71 «περί αναγκαστικών απαλλοτριώ¬ 
σεων». 1( 

β. Τη 0.72.2/Ι/Γ/511/8.5.86 (ΦΕΚ 320/Β' 13.5.86), από¬ 
φαση ανάθεσης αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας Βασίλειο Σαραντίτη, γνωστοποιεί σε όσους 
διεκδικούν δικαιώματα κυριότητας καθώς και. στους τυχόν ενυποθή- 
κους δανειστές και τρίτους γενικά διεκδικητές πάνω στην έκταση 46. 
269 μ2 που απαλλοτριώθηκε με την Ε' 10894/942/1983 κοινή 
απόφαση Υπουργών Εθνικής Άμυνας και Οικονομικών, για στρατιωτι¬ 
κές ανάγκες, στην περιοχή Άσπρο Σπιτάκι της Κοιν. Ζυγού Καβάλας 
ότι η αποζημίωση που καθόρισε το Εφετείο Θράκης με την 82/1986 
απόφασή του για τα ακίνητα και ότι βρίσκεται πάνω σε αυτά όπως 
φαίνονται στο υπό κλίμακα 1:2000/82 κτηματολογικό διάγραμμα 
και στον αντίστοιχο πίνακα, πδυ συντάχθηκε σύμφωνα με το άρθρο 2 
του Ν.Δ. 797/71 και θεωρήθηκε από το Διοικητή της ΓΥΣ έχει 
κατατεθεί στο Ταμείο Παρακαταθηκών και Δανείων και έχει εκδοθεί 
το 813792/22.7.86 γραμμάτιο σύστασης παρακαταθήκης συνολικού 
ποσού δραχμών πέντε εκατομμυρίων διακοσίων σαράντα οκτώ χιλιά¬ 
δων εννιακοσίων πενήντα (5.248.950). 

Η αποζημίωση αυτή θα καταβληθεί στους κατά το Νόμο δικαιούχους. 

Η παρούσα να δημοσιευθεί στην «Εφημερίδα της Κυβερνήσεως» 
τ. Δ', όπως προβλέπεται από το άρθρο 7 του Ν. Δ/τος 797/71 
και με ημερομηνία μέχρι 29.9.86. 

Αθήνα, 4 Σεπτεμβρίου 1986 

Ο ΥΦΥΠΟΥΡΓΟΣ 

ΒΑΣ. ΣΑΡΑΝΤΙΤΗΣ 

-♦- 

Αριθ. 15740 (4) 

Ειδοποίηση για την παρακατάθεση αποζημιώσεως από αναγκαστική απαλλο¬ 
τρίωση Ν. Χανιών. 

Ο ΝΟΜΑΡΧΗΣ ΧΑΝΙΩΝ 

1) Σύμφωνα με τις διατάξεις των άρθρων 7 και 8 του Ν.Δ. 797/1971 
περί αναγκαστικών απαλλοτριώσεων, πληροφορούμε όλους όσους: 

α) Έχουν δικαιώματα κυριότητας ή άλλα εμπράγματα δικαιώματα 
στα ακίνητα που απαλλοτριώθηκαν με την υπ’ αριθ. 15427/4.9.84 
Απόφαση του Νομάρχου Χανιών (ΦΕΚ 482/Δ/1984 τ. Δ') για την 
κατασκευή υδροαρδευτικού έργου της Κοινότητος Πλατάνου Κισάμου. 

β) Έχουν εγγράψει υποθήκη ή έχουν επιβάλλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα ότι ή 
αποζημίωση, που καθώρισε το Μονομελές Πρωτοδικείο Χανιών με 
απόφασή του 97/84 για όλα τα ακίνητα και τα υπερκείμενα αυτών 

που εμφαίνονται στο από Μάιο 1984 κτηματολογικό διάγραμμα και 
στον σχετικό κτηματολογικό πίνακα που συνέταξε ο Μηχανικός Γιώρ- 
γος Βλαχάκης και θεώρησε η Τεχνική Υπηρεσία Δήμων και Κοινοτή¬ 
των έχει κατατεθεί στο Ταμείο Παρακαταθηκών και Δανείων και έχει 
εκδοθεί το υπ’ αριθ. 25912/31.3.86 γραμμάτιο συστάσεως παρακα¬ 
ταθήκης για ποσό (5.205.430) δρχ. 

2) Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με τον Νόμο. 


3) Η παρούσα ανοικοίνιοση να δημοσιευθεί στην Εφημερίδα της Κυβερνή¬ 
σεως. 

Χανιά, 9 Σεπτεμβρίου 1986 
Ο Νομάρχης 

ΜΑΝΩΛΗΣ ΠΑΝΤΟΥΒΑΚΗΣ 

Αριθ. Φ. 53392/16554 (5) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην περιοχή του Δήμου Άνω Λιοσίων, Ν. Αττικής και 
που απαλλοτριώθηκε υπέρ του Σχολικού Ταμείου του Γυμνασίου 
Άνω Λιοσίων και με δαπάνη του Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την Π. 6369/2239/21. 
9.83 (ΦΕΚ 504Δ/7.10.83,) κοινή απόφαση των Υπουργών Οικονομι¬ 
κών και Εθνικής Παιδείας και Θρησκευμάτων για αναγκαστική απαλλο¬ 
τρίωση που κηρύχθηκε υπέρ του Σχολικού Ταμείου του Γυμνασίου Άνω 
Λιοσίων και με δαπάνη του ΟΣΚ έκτασης εμβαδού 8950,30 μ 2 (και 
σύμφωνα με το οριστικό διάγραμμα του Κτηματογράφου 8950,30 μ2) 
που βρίσκεται στην περιοχή του Δήμου Άνω Λιοσίων και μεταξύ των 
ΟΤ 631, 632, 709, 711, 712, 634 και 708 κατέθεσε στο Ταμείο 
Παρακαταθηκών και Δανείων υπέρ των δικαιούχων την αποζημίωση 
που καθορίσθηκε σύμφωνα με την 3494/29.4.86 απόφαση του Εφετείου 
Αθηνών και εκδόθηκε το υπ’ αριθμ. 813927/23.7.86 γραμμάτιο σύ¬ 
στασης παρακαταθήκης για ποσό 4.529.150 δρχ. 


Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

- ♦- 

Αριθ. Φ.53841/17918 (6) 

Ειδοποίηση για παρακατάθεση αποζημίωσης ιδιοκτητών έκτασης που 
βρίσκεται στην περιοχή Ερυθρών Ν. Αττικής για ανέγερση Δημοτικού 
Σχολείου και Νηπιαγωγείου Ερυθρών και που απαλλοτριώθηκε υπέρ 
και με δαπάνη του Οργανισμού Σχολικών Κτιρίων. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ» που εδρεύει στην Αθήνα και επί της 
οδού Φαβιέρου 30 ειδοποιεί ότι σύμφωνα με την Π 7327/2351/23.10. 
1984 (ΦΕΚ 577 Δ/5.11.1984) κοινή απόφαση των Υπουργών Οικονο¬ 
μικών και Εθνικής Παιδείας και Θρησκευμάτων για αναγκαστική απαλ¬ 
λοτρίωση που κηρύχθηκε υπέρ και με δαπάνη του ΟΣΚ έκτασης εμβαδού 
4.700 μ2 που βρίσκεται στην περιοχή του Δήμου Ερυθρών Ν. Αττικής 
και αποτελεί το δυτικό τμήμα του ΟΤ 157 με πρόσοψη 57 μ στην οδό 
Πλαταιών και σε δύο άλλους οινώνυμους με πρόσοψη 59,70 μ και 
75,10 μ. αντίστοιχα κατέθεσε στο Ταμείο Παρακαταθηκών και Δανείων 
υπέρ των δικαιούχων την αποζημίωση που καθορίσθηκε σύμφωνα με 
την 273/18.4.1986 απόφαση του Μονομελούς Πρωτοδικείου Αθηνών 
και εκδόθηκε το Νο 819651/9.9.1986 γραμμάτιο σύστασης παρακα¬ 
ταθήκης για ποσό 14.100.000 δρχ. 

Ο Δ/ντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


